P r e d k l a d a c i a   s p r á v a

	Na pozvanie predsedu vlády Českej republiky Miloša Zemana sa v dňoch 28.-29. mája 2001 uskutoční cesta oficiálnej delegácie vedenej predsedom vlády Slovenskej republiky M. Dzurindom do Českej republiky. 

	Návšteva sa uskutoční na základe dohody predsedov vlád o periodicite oficiálnych návštev dvakrát ročne.
	
	Predseda vlády ČR M. Zeman uskutočnil oficiálnu návštevu v Slovenskej republike v novembri 2000. 
	
	Obsahom rokovaní oboch premiérov bude plnenie záverov predchádzajúcej oficiálnej návštevy českého predsedu vlády v SR, otázky bilaterálnych vzťahov a možnosti ich prehĺbenia najmä v obchodno-ekonomickej oblasti. Taktiež budú prerokované aktuálne otázky regionálnej a cezhraničnej spolupráce v regióne strednej a východnej Európy a spolupráca oboch krajín pri vstupe do európskych a transatlantických štruktúr. 
	
	Okrem bilaterálneho rozmeru je návšteva dôležitá aj z pohľadu vyváženosti kontaktov v rámci spolupráce zoskupenia Višegrádskej štvorky.